Ilja Aksionovas

Ilja Aksionovas (, g. 1996 m. birželio 10 d. Visagine) – Lietuvos dainininkas, daugelio muzikinių ir talentų konkursų laureatas.

 Biografija 
Tėvai – Natalija ir Aleksandras Aksionovai, turi 4 metais jaunesnę seserį Poliną ir 17 metų jaunesnę seserį Uljaną (gim. 2013 m.). Dainuoja nuo 3 m., kai darželio auklėtoja įžvelgė berniuko talentąwww.zebra.lt Ilja: „Norėčiau vėl gyventi Visagine“ . Nuo 7-erių mokėsi Č. Sasnausko muzikos mokykloje (vadovė Vita Pimpienė), skambina fortepijonu, 10 metų lankė sportinių šokių būrelį. 2010 m. kartu su mama ir seserimi persikraustė iš Visagino į Vilnių. Čia įstojo į M. K. Čiurlionio menų gimnaziją, o dainavimo mokosi pas operos solistą, Lietuvos muzikos ir teatro akademijos prof. V. Noreiką.www.delfi.lt Ilja patarimo klausia V.Noreikos Baigęs, planuoja studijuoti LMTA. Mokosi groti smuiku, lanko akrobatikos pamokas.

Vaikystėje ir paauglystėje iki balso mutacijos I. Aksionovas buvo diskantas. Po 2008 m. rudenį įvykusios atrankos, kurioje jį išrinko iš apie tūkstančio pretendentų ir turėjęs per rekordiškai trumpą laiką (vieną mėnesį) paruošti ir muzikinį (375 puslapių partitūrą)www.delfi.lt Ilja iš Visagino kupinas talentų ir idėjų, ir sceninį tekstą, 2009 m. sausio 27 d. debiutavo Mažojo princo vaidmeniu Lietuvos nacionalinio operos ir baleto teatro R. Portman operoje vaikams „Mažasis princas“www.zebra.lt LNOBT – opera Mažasis princas  Šį vaidmenį vaidino ne tik 2009 m., bet ir 2010 bei 2011 metais.www.alfa.lt Keturiolikmetis Ilja plaukus dažo nuo vienuolikos metų  Taip pat vaidino Pažą G. Verdi operoje „Rigoletas“, dainavo E. Balsio oratorijoje „Nelieskite mėlyno gaublio“, XIV–ame Pažaislio muzikos festivalyje – L. Bernsteino veikale „Mišios“ ir kt.

Labiausiai išgarsėjo 2010 m. rugsėjo mėn., atlikęs dainą „You Raise Me Up“ LNK talentų konkurso „2 minutės šlovės“ pačioje pirmoje laidoje (kurioje po pusmečio tapo laureatu), komisijos nario, pramogų verslo veterano Arūno Valinsko buvo pavadintas „Vienu didžiausių stebuklų per mano 25 metus šou versle“.www.lrytas.lt Laidoje „2 minutės šlovės“ atrastas Ilja – didžiausias stebuklas per 25 šou verslo metus  Netrukus po išgarsėjimo buvo pakviestas dalyvauti ir LNK dainų konkurse „Lietuvos daina“, kuriame su visomis 4 atliktomis dainomis („Laužo šviesa“, „Mamai“, „Reikėjo berniukams“ su Merūnu ir „O mes – vaikai“ su Merūnu) pateko į pusfinalį ir su abejomis solinėmis dainomis („Mamai“ ir „Laužo šviesa“) pateko į konkurso finalą. Finale grupės Foje dainai „Laužo šviesa“ laimėjo 2-ą vietą. Buvo pakviestas dalyvauti ledo čiuožėjų M. Drobiazko ir P. Vanago šou „Liepsnojantis ledas“.www.lrytas.lt „Žvaigždžių duetų“ scenoje P.Vanagas, sužavėtas Iljos balso, pakvietė jį į savo ledo šou 

2011 m. dalyvavo LNK laidoje Lietuvos miestų kovose „Supermiestas“, kurioje atstovavo gimtąjį Visaginą – jauniausią Lietuvos miestą. Pasirodęs 7-ių laidų muzikinėje rungtyje iš 9-ių, už 6 komisijos vertinamus pasirodymus tik vieną kartą negavo visų dešimtukų. Visaginas pasiekė finalą ir iš Lietuvos miestų užėmė 3-ą vietą bei pelnė žiūrovų simpatijų prizą.

2011 m. sausio–birželio mėn. kartu su savo mokytoja Vita Pimpiene dalyvavo LNK muzikiniame projekte „Žvaigždžių duetai 5“www.zebra.lt "Žvaigždžių duetuose" tęsiasi Iljos sėkmės kelias , kuriame buvo labiausiai žiūrovų palaikomas duetas, daugiausiai kartų gavęs 1-ą vietą. Buvo tarp lyderių su kūriniais „Kol Tu Šalia Buvai“, „Gira Con Me“, „Opera No. 2“ (iš dainininko Vito repertuaro), sakraline giesme „Pie Jesu“ iš Andrew Lloyd Webber gedulingųjų mišių „Requiem“ ir kt. Projekto finale duetas vėl sulaukė didžiausio žiūrovų palaikymo, o susumavus su komisijos balais, laimėjo 2-ą vietą ir sidabrinius mikrofonus.

Dalyvavo ir daugybėje proginių renginių: Šv. Kristoforo statulėlių įteikimo ceremonijoje, labdaros renginyje „Mums reikia tavęs“, „Auksinių širdžių“ apdovanojimai, „Atsisveikinimas su delfinais“, LNK „Gerumo diena“ ir kt.

Dainavo duetu su: Vita Pimpiene, Lidija Gurova, Viktorija Pak, Marta Lukošiūte, Merūnu, Liepa Mondeikaite, taip pat Evelina Sašenko, Vaidu Vyšniausku, choru „Ąžuoliukas“ ir kt.

2013 m. po balso mutacijos ir 2 metų pertraukos I. Aksionovas sugrįžo į muzikinę sceną ir pristatė pirmą autorinę dainą „Lūpų dažai“,www.lrytas.lt Publikos numylėtinis Ilja užaugo: nauja 17-mečio atlikėjo daina ir romantiška fotosesija  įrašytą su iš Visagino kilusia atlikėja Alina Artiomenko. Taip pat grįžo ir į televiziją, dalyvavęs TV3 projekte „Romeo ir Džiuljeta“, kuriame buvo renkami pagrindinių vaidmenų atlikėjai į šiuolaikinę roko operą „Romeo ir Džiuljeta“, statomą pagal kompozitoriaus Kęstučio Antanėlio ir libreto autoriaus Sigito Gedos roko operą „Meilė ir mirtis Veronoje“. Projekte Ilja su partnere Silvija užėmė 2-ą vietą.

2014 m. I. Aksionovas kartu su žinomu dainininku Dima Bilanu nusifilmavo rusų režisieriaus Jurijaus Vasiljevo meilės dramoje „Muzika lede“ apie Pirmojo pasaulinio karo laikus.www.15min.lt Ilja Aksionovas debiutuos kine – atlikėjas kartu su Dima Bilanu filmuojasi meilės dramoje „Muzika lede“

 Diskografija 
 Radijo singlai 
Visoms dainoms, išskyrus „Take Me as I am“, buvo sukurti vaizdo klipai.

 2013 m. – Lūpų dažai (su Alina Artiomenko)www.lrytas.lt Pirmajame I.Aksionovo vaizdo klipe suvaidino žinomas kino aktorius 
 2013 m. – Take Me as I am (su Bracelet; „Lūpų dažai“ remiksas su anglišku priedainiu)
 2014 m. – Pamatyk Mane iš Naujowww.15min.lt Įvertinkite: Ilja Aksionovas pristato naują dainą „Pamatyk mane iš naujo“ ir jos klipą
 2014 m. – Greitkelyjewww.delfi.lt I. Aksionovas pristato naują vaizdo klipą "Greitkelyje" 
 2015 m. – Sningawww.delfi.lt Ilja Aksionovas atidavė duoklę Lietuvos estrados klasikai 

 Filmografija 

 2014 m. – Muzika lede (rež. Jurijus Vasiljevas)

 Apdovanojimai 
 2001 m. – Visagino konkurso „Labas rytas, rasos lašeli“ laureatasweb.sugardas.lt Висагинский Робертино Лоретти
 2006 m. – Respublikinio televizijos konkurso „Mažųjų žvaigždžių valanda“ nugalėtojas
 2006 m. – Visagino savivaldybės padėkos ženklas „Už puikius laimėjimus 2005 metais“
 2008 m. – Tarptautinio festivalio „Mažųjų angelų opera“ II–os vietos laimėtojas
 2008 m. – Respublikinio populiarios dainos konkurso „Pavasario fiesta“ laureatasvcsmm.sugardas.lt Visagino Č. Sasnausko muzikos mokyklos dainavimo skyrius 
 2010 m. – Respublikinio dainų konkurso „Dainų dainelė“ laureatas
 2011 m. – LNK talentų konkurso „2 minutės šlovės“ nugalėtojaswww.lrytas.lt Talentų projektą „2 minutės šlovės“ laimėjo ypatingo balso savininkas Ilja www.klubas.lt Unikalaus balso keturiolikmetis visaginietis Lietuvos žvaigžde tapo akimirksniu
 2011 m. – LNK muzikinio projekto „Žvaigždžių duetai“ II–os vietos ir sidabrinių mikrofonų laimėtojas

 Šaltiniai 

 Nuorodos 
 Ilja Aksionovas - music.lt profilis
 Iljos pasirodymai 
 Straipsniai apie Ilją 

Kategorija:Lietuvos dainininkai
Kategorija:Lietuvos operos dainininkai